paragraph_text: Mozzarella se tradicionalno posluživala i konzumirala dan nakon što je proizvedena. Hranjiva je i vrlo kalorična. Najpoznatija je kao originalni sastojak pizze. Koristi se i u pripremi hladnih predjela, salata, sendviča i drugih jela. Bitan je sastojak popularne salate Caprese. Priprema se u kombinaciji s tikvicama i patlidžanima, na roštilju, punjena lososom, tunjevinom, šunkom i na druge načine. U prodavaonicama je dostupna u vakuumiranom obliku ili u paketima koji osim kuglice mozzarelle sadrže sirutku, kako bi se dulje očuvala svježina. Osjetljiva je i obično ne traje dulje od nekoliko dana. Proizvode se i dimljene varijante.